ΓΡΑΠΤΗ ΕΡΩΤΗΣΗ E-3899/02

υποβολή: Srgio Marques (PPE-DE) προς την Επιτροπή

(14 Ιανουαρίου 2003)

Θέμα: Ευρωπαϊκό Έτος Παιδείας διά του αθλητισμού 2004

Ο αθλητισμός έχει αναγνωρισθεί ως σημαντικό κοινωνικό φαινόμενο στην Ευρώπη και αποτελεί προνομιούχο μέσο αγωγής. Ο αθλητισμός συμβάλλει, κυρίως, στην ανάπτυξη των κοινωνικών δεξιοτήτων των νέων, όπως είναι το ομαδικό πνεύμα, το πνεύμα αλληλεγγύης και νομιμότητας και, εν ολίγοις ειπείν, η ανάπτυξη της συλλογικής πειθαρχίας και της ζωής σε ομάδα.

Το Ευρωπαϊκό Έτος Παιδείας διά του Αθλητισμού, που θα είναι το 2004, αποσκοπεί, στο πλαίσιο αυτό, να συντελέσει στην αναβάθμιση της εικόνας του αθλητισμού στην ευρωπαϊκή κοινωνία, λειτουργώντας ως αντίβαρο στους κινδύνους της καθιστικής ζωής και της κοινωνικής απομόνωσης και στην αυξανόμενη

χρήση των νέων τεχνολογιών. Η πρωτοβουλία αυτή θα επιτρέψει καλύτερη εκμετάλλευση των ιδεωδών του αθλητισμού για την βελτίωση των εκπαιδευτικών προγραμμάτων και, κυρίως, της παράλληλης εκπαίδευσης, μέσω μιάς στενής συνεργασίας μεταξύ των εκπαιδευτικών και των αθλητικών οργανώσεων.

Ο προτεινόμενος προϋπολογισμός ανέρχεται σε 11,5 εκατ. ευρώ (8 εκατομ. ευρώ για το 2004 και 3,5 εκατ. ευρώ για το 2003), ποσό που πρόκειται να χρηματοδοτήσει τις ακόλουθες δραστηριότητες: οργάνωση συναντήσεων, εκδηλώσεων, δράσεων εθελοντικής εργασίας· εκστρατείες ενημέρωσης και προώθησης· συνεργασία με τα μέσα μαζικής επικοινωνίας· έρευνες και μελέτες· χορήγηση οικονομικών ενισχύσεων σε διεθνικές, εθνικές, περιφερειακές ή τοπικές πρωτοβουλίες με στόχο την προώθηση των στόχων του Ευρωπαϊκού Έτους για την Εκπαίδευση μέσω του Αθλητισμού.

Τα μέτρα κοινωνικής εμβέλειας δύνανται να επιδοτούνται έως και κατά 80 %, ενώ τα τοπικής, περιφερειακής, εθνικής ή διεθνικής δύνανται να συγχρηματοδοτούνται από τον γενικό προϋπολογισμό των Ευρωπαϊκών Κοινοτήτων έως, κατ' ανώτατο όριο, το 50 % του συνολικού τους κόστους.

1. Δεδομένου ότι κάθε κράτος μέλος πρέπει να ορίσει τα αρμόδια όργανα για τη συμμετοχή στο Ευρωπαϊκό Έτος, προς τα οποία θα πρέπει οιποψήφιοι να αποστείλουν τα προγράμματά τους ώστε και αυτά, με τη σειρά τους, ναποβάλουν στην Ευρωπαϊκή Επιτροπή τις αιτήσεις συγχρηματοδότησης των τοπικών, περιφερειακών, εθνικών και διεθνικών δραστηριοτήτων, ποια είναι η προβλεπόμενη προθεσμία για τον ορισμό και την ανακοίνωση αυτών των οργάνων·

2. Ποιες είναι οι προβλεπόμενες προθεσμίες για τη δημοσίευση των προσκλήσεωνποβολής τωνποψηφιοτήτων και για την αντίστοιχη διαδικασία και με ποια μέσα θα ανακοινωθούν·

3. Δεδομένου ότι οι σχετικές με τη χρηματοδότηση και συγχρηματοδότηση αποφάσεις λαμβάνονται από την Επιτροπή μετά από γνωμοδότηση ομάδας εμπειρογνωμόνων, ποια είναι η σύνθεση της ομάδας αυτής και ποιές οι προβλεπόμενες προθεσμίες για την όλη διαδικασία τωνποψηφιοτήτων·

Απάντηση της κας Reding Εξ ονόματος της Επιτροπής

(18 Φεβρουαρίου 2003)

Ο κ. βουλευτής αναφέρει τους όρους εφαρμογής της απόφασης του Κοινοβουλίου και του Συμβουλίου για την ανακήρυξη του 2004 ως Ευρωπαϊκού Έτους εκπαίδευσης μέσω του αθλητισμού 2004. Η απόφαση εκδόθηκε στις 19 Δεκεμβρίου 2002(1).

Η απόφαση στο άρθρο 4 προβλέπει ότι κάθε κράτος μέλος ορίζει ένα ή περισσότερα κατάλληλα όργανα για τη συμμετοχή στο Ευρωπαϊκό Έτος και το συντονισμό των ενεργειών που προβλέπονται σε εθνικό επίπεδο, μέσω της διαδικασίας επιλογής που περιγράφεται στο άρθρο 7.

Η Επιτροπή έθεσε αυτό το θέμα στην ημερήσια διάταξη της πρώτης συνεδρίασης της συμβουλευτικής επιτροπής που έχει προγραμματιστεί για τις 7 Μαρτίου 2003. Τα εθνικά όργανα αναμένεται να οριστούν το πρώτο εξάμηνο του 2003 σύμφωνα με τους όρους που θα καθοριστούν λεπτομερώς από τη συμβουλευτική επιτροπή.

Η Επιτροπή έχει ήδη δημοσιεύσει προκήρυξη διαγωνισμού(2) για μια εκστρατεία ενημέρωσης και προώθησης για το Ευρωπαϊκό Έτος εκπαίδευσης μέσω του αθλητισμού 2004. Ενδέχεται ναπάρξει άλλη πρόσκλησηποβολής προτάσεων που θα αποσκοπεί στην επιλογή των σχεδίων πριν από το καλοκαίρι του 2003.

Στο άρθρο 6 της αρχικής πρότασης της Επιτροπής(3) προβλέπεται η προσφυγή σε μια ομάδα εμπειρογνωμόνων. Ωστόσο καταργήθηκε ηποχρέωση προσφυγής σε ομάδα εμπειρογνωμόνων κατά τη νομοθετική διαδικασία. Σύμφωνα με τις συζητήσεις που έγιναν στο Κοινοβούλιο, η Επιτροπή εξετάζει το ενδεχόμενο συγκρότησης ομάδας εμπειρογνωμόνων ώστε να επιτραπεί στο σύνολο των εταίρων της εκπαίδευσης και του αθλητισμού να εκφράσουν τη γνώμη τους. Οι όροι για τη συγκρότηση αυτής της ομάδας των εμπειρογνωμόνων θα καθοριστούν τους επόμενους μήνες, ύστερα από γνώμη της συμβουλευτικής επιτροπής.

Εξάλλου, η Επιτροπήπενθυμίζει ότι, σύμφωνα με το άρθρο 7 της απόφασης 1999/468/ΕΚ του Συμβουλίου της 28ης Ιουνίου 1999 για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή(4), το Κοινοβούλιο ενημερώνεται τακτικά από την Ευρωπαϊκή Επιτροπή για τις εργασίες των επιτροπών. Σε αυτό το πλαίσιο, λαμβάνει τις ημερήσιες διατάξεις των συνεδριάσεων, τα σχέδια μέτρων

πουποβάλλονται στις επιτροπές και αφορούν την εκτέλεση των πράξεων που εγκρίνονται με τη διαδικασία του άρθρου 251 της συνθήκης, καθώς και τα αποτελέσματα των ψηφοφοριών και τα συνοπτικά πρακτικά των συνεδριάσεων και τους καταλόγους των αρχών και οργανώσεων στις οποίες ανήκουν τα άτομα που ορίζουν τα κράτη μέλη ως αντιπροσώπους τους. Το Κοινοβούλιο ενημερώνεται επίσης για κάθε μέτρο που διαβιβάζεται στο Συμβούλιο από την Επιτροπή ή για κάθε πρόταση ληπτέων μέτρων.

(1) Υπό δημοσίευση στην ΕΕ.

(2) EE 2002/S 242-192453 13.12.2002.

(3) Πρόταση απόφασης του Κοινοβουλίου και του Συμβουλίου για την ανακήρυξη του 2004 ως Ευρωπαϊκού Έτους εκπαίδευσης μέσω του αθλητισμού 2004. ΕΕ C 25 E της 29.1.2002.

(4) ΕΕ L 184 της 17.7.1999.